|  |
| --- |
|  **Света Троица** |
|  |
| 
Поглед кон црквата |
| **македонска православна црква** |
| **Епархија** | Брегалничка |
| **Архијерејско намесништво** | Штипско |
| **Парохија** | Трета пробиштипска |
| Местоположба |
|  |
| **Координати** | 41°54′14.6″N 22°09′18.1″E﻿ / ﻿41.904056° СГШ; 22.155028° ИГД﻿ / 41.904056; 22.155028Координати: 41°54′14.6″N 22°09′18.1″E﻿ / ﻿41.904056° СГШ; 22.155028° ИГД﻿ / 41.904056; 22.155028 |
| **Место** | Трооло |
|  **Општина** | Пробиштип |
|  **Држава** | Македонија |
| Општи податоци |
| **Покровител** | Свето Тројство |
|  **Завршено** | 1901 |
|  **Зограф** | непознато |
| Архитектонски опис |
|

**Света Троица** — главна селска црква во селото Трооло.

Местоположба
------------

Црквата е сместена во средишниот дел од селото Трооло, во непосредна близина на сретселото.

Историја
--------

Црквата била изградена во 1901 година, но не е познато кога и од кој архијереј била осветена. Исто така, не е познато кога и од кој зограф биле изработени иконите. Црквата не е зографисана.

Архитектура
-----------

Градбата на црквата има правоаголна основа. Ѕидана е од камен и малтер со полутркалезни сводови и е покриена со ќерамиди. На северниот и јужниот ѕид има по еден прозорец. Од западната и јужната страна на градбата е доградена припрата, којашто е пониска и исто така е покриена со ќерамиди. Над влезната порта има натпис на којшто е испишан датумот 23 февруари 1901 година и од кој се забележува дека црквата има повеќе ктитори. Над натписот има живопис на којшто е прикажано Светото Тројство.

Дворот на црквата е обележан со камена ограда. Камбанаријата е сместена во аголот од дворот на црквата, од левата страна на влезната порта. Таа претставува дводелна градба од камени тули, при што првиот дел има квадратна основа и од сите страни е заграден со камени ѕидови. Вториот дел има осумаголна основа и, со исклучок на основата, е сочинет од осум дрвени столбови покриени со кровот на камбанаријата.

Внатрешноста на црквата нема фрескоживопис. Иконостасот е изработен од дрво и на него има 20 икони распоредени во два реда, од кои во долниот ред има 7 поголеми, а во горниот ред 13 помали икони. Мали икони се поставени и во просторот пред иконостасот. На јужниот ѕид, од десната страна на иконостасот е сместен владичкиот стол.

Галерија
--------

* Поглед на цркватаПоглед на црквата
* ПрипрататаПрипратата
* Натпис над влезната портаНатпис над влезната порта
* Живопис на Светото Тројство над влезната портаЖивопис на Светото Тројство над влезната порта
* Внатрешноста на цркватаВнатрешноста на црквата
* Камбанаријата на цркватаКамбанаријата на црквата
* ПрипрататаПрипратата
* АпсидатаАпсидата

Поврзано
--------

* Штипско архијерејско намесништво
* Трета пробиштипска парохија
* Трооло

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 28.
2. ↑  „Парохии при храм Света Богородица - Пробиштип". *www.bregalnickaeparhija.org.mk*. Архивирано од изворникот на 2022-11-13. Посетено на 2022-12-01.

Надворешни врски
----------------

* Црква „Св. Троица" - Трооло на Ризницата ?
* Информации за црквата Архивирано на 28 август 2016 г. — страница на Брегалничката епархија